***GP3 Series***, saīsināti saukts ***GP3***, bija atklāto riteņu autosporta čempionāts, kas pastāvēja no 2010. līdz 2018. gadam. Tas tika izveidots kā sagatavošanās čempionāts braucējiem, kas vēlas startēt *GP2 Series*.

*GP3* sacīkstes notika vienā nedēļas nogalē ar daļu no *GP2* posmiem. Gandrīz visas *GP3* sacīkstes notika *Formula 1* nedēļas nogalēs, un lielākā daļa *GP3* posmu tika aizvadīti Eiropā. Vairāki kādreizējie *GP3* braucēji ir nonākuši līdz dalībai *GP2* un *Formula 1* čempionātā, to skaitā Valteri Botass un Šarls Leklērs, kuri ir uzvarējuši *Formula 1* sacīkstēs.

2019. gadā, pēc *GP3* apvienošanās ar FIA *Formula 3* Eiropas čempionātu tika izveidots FIA *Formula 3* čempionāts.

Sacīkšu kārtība
---------------

Nedēļas nogalē notika divas sacīkstes: sestdien un svētdien. Piektdien bija 45 minūšu gara treniņu sesija un sestdien bija 30 minūšu gara kvalifikācija. Sestdienas sacīkste (angļu: *feature race*) bija apmēram 180 km gara. Katram pilotam bija vismaz vienu reizi jābrauc boksos un jānomaina vismaz divas riepas.

Svētdien bija sprinta sacensības (angļu: *sprint race*). Apļu skaits atšķirās dēļ trases, bet ja ir pagājušas 30 minūtes kopš starta tad sacīkstes beidzas. Piloti startē tādā pašā secībā, kā viņi finišēja sestdien, taču piloti no pirmās līdz astotajai vietai startē apgrieztā finiša secībā (astotajā vietā finišējušais braucējs sāk sprinta sacīksti no pirmās starta vietas, bet sestdienas uzvarētājs sāk sprinta sacīksti no astotās starta vietas).

Čempioni
--------

2013. gada čempions Daniils Kvjats Beļģijas posmā
### Piloti

| Sezona | Braucējs | Komanda | *Pole position* | Uzvaras | Pjedestāli | Ātrākie apļi | Punkti | Nodrošināja titulu | Pārsvars |
| --- | --- | --- | --- | --- | --- | --- | --- | --- | --- |
| 2010 | Valsts karogs: Meksika Estevans Gutjerress | Valsts karogs: Francija *ART Grand Prix* | 3 | 5 | 9 | 7 | 88 | 15. sacīkste no 16 | 17 |
| 2011 | Valsts karogs: Somija Valteri Botass | Valsts karogs: Francija *Lotus ART* | 1 | 4 | 7 | 3 | 62 | 15. sacīkste no 16 | 7 |
| 2012 | Valsts karogs: Jaunzēlande Mičs Evanss | Valsts karogs: Austrālija *MW Arden* | 4 | 3 | 6 | 3 | 151,5 | 16. sacīkste no 16 | 2 |
| 2013 | Valsts karogs: Krievija Daniils Kvjats | Valsts karogs: Austrālija *MW Arden* | 2 | 3 | 5 | 4 | 168 | 15. sacīkste no 16 | 30 |
| 2014 | Valsts karogs: Apvienotā Karaliste Alekss Linns | Valsts karogs: Apvienotā Karaliste *Carlin* | 2 | 3 | 8 | 3 | 207 | 17. sacīkste no 18 | 44 |
| 2015 | Valsts karogs: Francija Estebans Okons | Valsts karogs: Francija *ART Grand Prix* | 3 | 1 | 14 | 5 | 253 | 18. sacīkste no 18 | 8 |
| 2016 | Valsts karogs: Monako Šarls Leklērs | Valsts karogs: Francija *ART Grand Prix* | 4 | 3 | 8 | 4 | 202 | 17. sacīkste no 18 | 25 |
| 2017 | Valsts karogs: Apvienotā Karaliste Džordžs Rasels | Valsts karogs: Francija *ART Grand Prix* | 4 | 4 | 7 | 5 | 220 | 13. sacīkste no 16 | 79 |
| 2018 | Valsts karogs: Francija Antuāns Ibērs | Valsts karogs: Francija *ART Grand Prix* | 2 | 2 | 11 | 4 | 214 | 17. sacīkste no 18 | 16 |

### Komandas

| Sezona | Komanda | *Pole position* | Uzvaras | Pjedestāli | Ātrākie apļi | Punkti | Nodrošināja titulu | Pārsvars |
| --- | --- | --- | --- | --- | --- | --- | --- | --- |
| 2010 | Valsts karogs: Francija *ART Grand Prix* | 3 | 7 | 14 | 8 | 130 | 14. sacīkste no 16 | 44 |
| 2011 | Valsts karogs: Francija *Lotus ART* | 2 | 6 | 14 | 4 | 124 | 14. sacīkste no 16 | 55 |
| 2012 | Valsts karogs: Francija *Lotus GP* | 3 | 4 | 16 | 0 | 378,5 | 15. sacīkste no 16 | 69 |
| 2013 | Valsts karogs: Francija *ART Grand Prix* | 2 | 4 | 14 | 4 | 378 | 15. sacīkste no 16 | 100 |
| 2014 | Valsts karogs: Apvienotā Karaliste *Carlin* | 2 | 4 | 13 | 4 | 347 | 18. sacīkste no 18 | 17 |
| 2015 | Valsts karogs: Francija *ART Grand Prix* | 4 | 6 | 6 | 11 | 477 | 15. sacīkste no 18 | 195 |
| 2016 | Valsts karogs: Francija *ART Grand Prix* | 8 | 9 | 23 | 8 | 588 | 13. sacīkste no 18 | 291 |
| 2017 | Valsts karogs: Francija *ART Grand Prix* | 8 | 7 | 23 | 11 | 578 | 11. sacīkste no 16 | 292 |
| 2018 | Valsts karogs: Francija *ART Grand Prix* | 4 | 9 | 29 | 11 | 640 | 15. sacīkste no 18 | 207 |

Atsauces
--------

1. ↑  Marcus Simmons. «New single-spec F3 set to replace GP3 (angliski)». *Motorsport*, 2017. gada 1. septembrī. Skatīts: 2019. gada 1. septembrī.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***GP3 Series***.